Det skriver P4 Nordjylland. SFs Anne-Dorte Krog er ikke alene om at bejle til pladsen som topkandidat til næste byrådsvalg i Aalborg. Også den 45-årige Jane Østergaard, der i øjeblikket er formand for SF Aalborgs byrådsgruppe stiller op. - I nogle sammenhænge vil jeg nok tilføre SFs politik mere kant. Jeg er jo en gammel garvet SF'er, siger Jane Østergaard til DR Nordjylland. Jane Østergaard vil profilere sig på mærkesagerne bedre miljø i Aalborg og forsvar for de svageste borgere. Hun mener selv, at hun adskiller sig fra Anne-Dorte Krog på stilen. De to kandidater og eventuelt andre præsenterer sig på en ekstraordinær generalforsamling i starten af marts i år. Byrådsvalget finder sted i november 2013.

Opsummering:
Når SF i Aalborg om kort tid skal vælge en topkandidat til næste byrådsvalg, får SF-rådmand Anne-Dorte Krog en modkandidat.